gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7657, del 13-11-2015 (2015/9069)

Informació pública del pla general.
-----------------------------------

### Dades del document

Número de DOGV
:   7657

Data del DOGV
:   13-11-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/9069


Data del document
:   05-11-2015

Organisme emissor
:   Ajuntament de Tuéjar

Tipus de document
:   Anunci

Descriptors 

:   * Tuéjar
    * administració local
    * pla d'urbanisme

Informació pública del pla general. [2015/9069]  
El Ple de l'ajuntament, en sessió extraordinària celebrada el dia 4 de novembre de 2015, va aprovar l'exposició al públic, durant el termini de dos mesos, del pla general de l'Ajuntament de Tuéjar; d'acord amb el que disposa l'article 83.2.a de la Llei Urbanística Valenciana i l'article 10.1.a de la LEAE, se sotmet a informació pública, per període de dos mesos, comptats a partir de la inserció del present edicte en el Diari Oficial de la Comunitat Valenciana, durant els quals els interessats legítims i les administracions públiques afectades podran examinar l'expedient i presentar les reclamacions que estimen oportunes.  
  
  
Tuéjar, 5 de novembre de 2015.- L'alcalde president: Francisco Javier Oltra Martínez.
Diari Oficial de la Generalitat Valenciana


Sumari del DOGV 7488, del 18-03-2015 (2015/2330)

Notificació de la sentència dictada en el procediment ordinari número 1492/2013.
--------------------------------------------------------------------------------

### Dades del document

Número de DOGV
:   7488

Data del DOGV
:   18-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2330


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el procediment ordinari número 1492/2013. [2015/2330]  
Carmen Sebastián Sanz, secretària judicial de Jutjat de Primera Instància número 27 de València, fa saber que en este jutjat se seguix el procediment ordinari 1492/13, a instàncies de la Compañía General de Edificaciones de Valencia, SA, contra Francisco Valiente, SL, i Francisco Javier Valiente Ruiz, en el qual s'ha disposat notificar la sentència dictada en estes actuacions als demandats que es troben en parador desconegut, Francisco Valiente, SL, i Francisco Javier Valiente Ruiz, que els afecta.  
I perquè servisca d'edicte de notificació de la sentència als demandats, en parador desconegut, estenc este edicte que es fixarà al tauler d'anuncis d'este jutjat i es publicarà en el Diari Oficial de la Comunitat Valenciana. Un exemplar de la sentència queda a la seua disposició en este jutjat.  
  
València, 25 de febrer de 2015.- La secretària judicial: Carmen Sebastián Sanz.
Diari Oficial de la Generalitat Valenciana


Sumari del DOGV 7573, del 17-07-2015 (2015/6324)

Notificació de la sentència dictada en el procediment de divorci contenciós número 1599/2014.
---------------------------------------------------------------------------------------------

### Dades del document

Número de DOGV
:   7573

Data del DOGV
:   17-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6324


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1599/2014. [2015/6324]  
Part demandant: Esther Carolina Puges García.  
Part demandada: Mario Ramiro Aroche Ortega.  
Sobre: divorcis no consensuats.  
En el juí esmentat s'ha dictat una sentència que té la part dispositiva, que, literalment, és com seguix:  
  
«Dispose  
Estimar la demanda presentada per la procuradora Julia Salgado López, en nom i representació d'Esther Carolina Puges García, contra Mario Ramiro Aroche Ortega, i en conseqüència:  
1. Declare la dissolució per divorci del matrimoni format per Esther Carolina Puges García i Mario Ramiro Aroche Ortega, amb tots els efectes legals inherents.  
2. Dissolc el règim econòmic matrimonial existent.  
3. No condemne a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures ordenades (art. 774.5 LEC) i que caldrà interposar, si pertoca, davant d'este mateix jutjat en el termini dels 20 dies següents al de la seua notificació (art. 455 i 458 LEC).  
L'admissió del recurs exigix que en el moment d'interposar-lo s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 02 1599 14). També es pot realitzar la consignació per mitjà de transferència al número de compte 0049 3569 92 2583392832, i caldrà indicar en la casella d'observacions el número 0706 0000 02 1599 14. Queden eximits de constituir el depòsit per a interposar un recurs les persones que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
  
Esta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, per una provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Elx, 6 de juliol de 2015.- El secretari judicial: Francisco Javier García Navarro.
Diari Oficial de la Generalitat Valenciana


Sumari del DOGV 7603, del 28-08-2015 (2015/7189)

RESOLUCIÓ de 3 d'agost de 2015, de la Secretaria Autonòmica de Justícia, Administració Pública, Reformes Democràtiques i Llibertats Públiques, per la qual s'ordena la publicació del text resumit de la resolució d'aquesta secretaria autonòmica, per la qual s'acorda que el Protectorat de Fundacions de la Comunitat Valenciana exercisca directament les funcions del Patronat de la fundació Centre d'Investigació i Estudis d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7603

Data del DOGV
:   28-08-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7189


Data del document
:   03-08-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 3 d'agost de 2015, de la Secretaria Autonòmica de Justícia, Administració Pública, Reformes Democràtiques i Llibertats Públiques, per la qual s'ordena la publicació del text resumit de la resolució d'aquesta secretaria autonòmica, per la qual s'acorda que el Protectorat de Fundacions de la Comunitat Valenciana exercisca directament les funcions del Patronat de la fundació Centre d'Investigació i Estudis d'Alacant. [2015/7189]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
  
Per Resolució de data 30 d'abril de 2015, del secretari autonòmic de Justícia de la Conselleria de Governació i Justícia, s'acorda:  
Que aquest Protectorat de Fundacions de la Comunitat Valenciana exercisca directament les funcions del Patronat de la fundació Centre d'Investigació i Estudis d'Alacant, per a la seua liquidació i baixa, per absència total de membres del patronat.  
Que, per a l'exercici material i jurídic de tals funcions, aquest Protectorat de Fundacions de la Generalitat es veja assistit pel Servei d'Entitats Jurídiques de la Direcció General de Justícia.  
  
València, 3 d'agost de 2015.- El secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.
Diari Oficial de la Generalitat Valenciana


Sumari del DOGV 7451, del 27-01-2015 (2015/466)

RESOLUCIÓ de 19 de gener de 2015, de la directora general de Salut Pública, per la qual es deleguen competències en matèria sancionadora.
-----------------------------------------------------------------------------------------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/466


Data del document
:   19-01-2015

Organisme emissor
:   Conselleria de Sanitat

Tipus de document
:   Resolució

RESOLUCIÓ de 19 de gener de 2015, de la directora general de Salut Pública, per la qual es deleguen competències en matèria sancionadora. [2015/466]  
La Llei 10/2014, de 29 de desembre, de la Generalitat, de Salut de la Comunitat Valenciana, disposa en l'article 99, apartat tercer, que correspon als titulars de les direccions generals competents per raó de la matèria imposar sancions per la comissió d'infraccions lleus i greus.  
  
Amb caràcter previ, el Decret 44/1992, de 16 de març, del Govern Valencià, pel qual es determinen el procediment, les sancions i la competència sancionadora en relació amb les infraccions sanitàries i d'higiene alimentària, modificat pel Decret 57/2005, d'11 de març, del Consell, va atribuir als directors territorials de la Conselleria de Sanitat la competència per a la imposició de sancions fins a 3.000 euros per cada infracció comesa al seu àmbit territorial.  
  
Amb la finalitat de fer i agilitzar la gestió dels expedients sancionadors per la comissió d'infraccions lleus en matèria de salut pública, cal realitzar l'oportuna delegació de competències, d'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En virtut d'això, resolc:  
  
Primer  
Es delega en els directors territorials de la Conselleria de Sanitat la competència per a imposar sancions per la comissió d'infraccions lleus, prevista en l'apartat tercer de l'article 99 de la Llei 10/2014, de 29 de desembre, de la Generalitat, de Salut de la Comunitat Valenciana.  
  
  
Segon  
En les resolucions i actes que s'adopten en virtut del que preveu esta resolució es farà constar expressament que es dicten fent ús de les facultats delegades i es consideraran a tots els efectes dictades per l'òrgan delegatori.  
  
Tercer  
Les delegacions d'atribucions i funcions aprovades per mitjà d'esta resolució s'entenen sense perjuí de les facultats de l'òrgan delegatori per a avocar el coneixement i la resolució de tots els assumptes que crega oportuns, que podrà, així mateix, revocar la delegació en qualsevol moment, de conformitat amb el que establixen els articles 14 de l'esmentada Llei 30/1992, de 26 de novembre, i 68.5 de la Llei 5/1983, de 30 de desembre, del Consell.  
  
Quart  
Esta resolució produirà efectes des de l'endemà de la seua publicació en el Diari Oficial de la Comunitat Valenciana.  
  
València, 20 de gener de 2015.- La directora general de Salut Pública: Lourdes Monge García.
Diari Oficial de la Generalitat Valenciana


Sumari del DOGV 7555, del 24-06-2015 (2015/5673)

Notificació de la sentència dictada en el juí verbal número 1508/2014.
----------------------------------------------------------------------

### Dades del document

Número de DOGV
:   7555

Data del DOGV
:   24-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5673


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el juí verbal número 1508/2014. [2015/5673]  
De: Laura Fernández Navarro.  
Procurador: Antonio Blasco Alabadi  
Contra: Alicia Soriano Matas  
En este procediment de juí verbal 1508/2014 seguit a instàncies de Laura Fernández Navarro en contra d'Alicia Soriano Matas, s'ha dictat sentència, la dispositiva de la qual diu el següent:  
  
«Jutgessa que la dicta: Rosario Ana Gaspar Blanch, jutgessa substituta.  
Secretària judicial: M.ª Rosario Crespín Jiménez.  
Lloc: València.  
Procediment: juí verbal 1508/2014  
Dispositiva  
Per allò que s'ha exposat, en l'exercici de la potestat que m'atribuïx la Constitució Espanyola, decidisc estimar la demanda formulada pel procurador, Antonio Blasco Alabadí, en nom i representació de Laura Fernández Navarro contra Alicia Soriano Matas i decidisc:  
?Declarar resolt el contracte d'arrendament de la vivenda sítia al carrer Cirilo Amorós, número 1, pis 3r de València, formalitzat el 31 de juliol de 2014.  
?Condemnar la demandada a abonar a Laura Fernández Navarro la quantitat de 1.650 euros, més els interessos legals que es meriten des de la interposició de la present demanda, el 25 d'octubre de 2014, fins que es dicte sentència i des de llavors fins al seu pagament els interessos de l'article 576 de la Llei d'Enjudiciament Civil.  
?Impose les costes processals a Alicia Soriano Matas.  
Mode d'impugnació: no pot interposar-se recurs d'apel·lació contra la present resolució (art. 455.1 LEC) i, si és el cas, la part haurà de deixar transcórrer el termini fixat en l'article 548 de la Llei d'Enjudiciament Civil, comptat a partir de la notificació de la present resolució a les parts per a instar la seua execució.  
Esta és la sentència, que pronuncie, mane i firme.»  
  
I atés que la persona demandada, Alicia Soriano Matas, es troba en parador ignorat, expedisc este edicte a fi que li valga de notificació de forma deguda.  
  
València, 16 d'abril de 2015. La secretària judicial: M.ª Rosario Crespín Jiménez.
Diari Oficial de la Generalitat Valenciana


Sumari del DOGV 7654, del 10-11-2015 (2015/8981)

Informació pública del projecte d'abastiment d'aigua potable al nucli de població de Vall de Flors I.
-----------------------------------------------------------------------------------------------------

### Dades del document

Número de DOGV
:   7654

Data del DOGV
:   10-11-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/8981


Organisme emissor
:   Ajuntament de Bétera

Tipus de document
:   Anunci

Informació pública del projecte d'abastiment d'aigua potable al nucli de població de Vall de Flors I. [2015/8981]  
Mitjançant Decret de la regidora delegada d'Urbanisme i Medi Ambient, de data 19 d'octubre de 2015, s'ha acordat, entre altres punts, el sotmetiment a informació pública del projecte d'abastiment d'aigua potable al nucli de població de Vall de Flors I, d'aquest terme municipal, de conformitat amb les formalitats previstes en els articles 175.2, 57 i 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
Durant el termini de 20 dies hàbils, a comptar des de la publicació del present anunci en el Diari Oficial de la Comunitat Valenciana, podran formular-se al·legacions i consultar el dit projecte en les dependències d'aquest ajuntament, Departament d'Urbanisme, en horari de 09.00 a 14.00 hores (edifici de la Policia Local, primera planta), situat al carrer de les Maces, 26, i en la pàgina web www.betera.es/urbanismo-e-infraestructuras/información-pública/.  
  
Bétera, 19 d'octubre de 2015.- La regidora delegada d'Urbanisme i Medi Ambient: M.ª de les Nieves Sánchez Quilis.
Diari Oficial de la Generalitat Valenciana


Sumari del DOGV 7519, del 06-05-2015 (2015/3913)

Notificació d'acord d'inici. Expedient sancionador número PS 36/2014.
---------------------------------------------------------------------

### Dades del document

Número de DOGV
:   7519

Data del DOGV
:   06-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3913


Organisme emissor
:   Conselleria d'Educació, Cultura i Esport

Tipus de document
:   Anunci

Notificació d'acord d'inici. Expedient sancionador número PS 36/2014. [2015/3913]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació de l'acord d'inici de l'expedient sancionador número PS 36/2014, instruït a Carlos Ibáñez Bellod, arran de l'acta de denúncia alçada amb data 18 de maig de 2014 per agents de la Guàrdia Civil de Villena, companyia d'Ibi (Alacant), al Poliesportiu La Solana de Villena, per presumpta infracció de l'article 110.1 de la Llei 2/2011, de 22 de març, de l'Esport i l'Activitat Física de la Comunitat Valenciana, per no haver sigut possible procedir a la seua notificació en l'últim domicili conegut.  
  
L'interessat disposa d'un termini de 15 dies hàbils a comptar de l'endemà d'esta publicació per a formular al'legacions, segons el que establix l'article 16.1 del Reglament del Procediment per a l'Exercici de la Potestat Sancionadora, aprovat per Reial Decret 1398/1993, de 4 d'agost. A este efecte, podrà accedir a l'expedient corresponent que es troba al Servici d'Esport de Competició i Entitats Esportives, ubicat a l'avinguda Campanar, número 32, escala 4, planta 2, secció C, en horari de 09.00 a 14.00. Telèfon 975 469 077.  
  
Transcorregut este termini sense haver fet ús d'este dret, es dictaran les resolucions oportunes.  
  
València, 4 de març de 2015.- El director general de l'Esport: Mateo Castellá Bonet.
Diari Oficial de la Generalitat Valenciana


Sumari del DOGV 7513, del 27-04-2015 (2015/3621)

Notificació de la sentència dictada en el procediment ordinari número 396/2012.
-------------------------------------------------------------------------------

### Dades del document

Número de DOGV
:   7513

Data del DOGV
:   27-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3621


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el procediment ordinari número 396/2012. [2015/3621]  
Procediment ordinari 000396/3909-SD  
Alejandro Martínez García, secretari judicial del Jutjat de Primera Instància número 2 de Dénia, faig saber que en este tribunal es tramita un procediment ordinari, a instàncise de Banque PSA Finance, sucursal a Espanya, contra Ricardo Rojas, Heiko Putz i Ángela Rojas Rodríguez en el qual s'ha dictat la resolució que és literalment com seguix:  
  
  
«Dispositiva  
1. Estime la demanda interposada per Banque PSA Finance, sucursal a Espanya.  
2. Condemne Ricardo Rojas, Heiko Putz i Ángela Rojas Rodríguez a abonar a l'actora la quantitat de 13.558,72 euros (quinze mil cinc-cents cinquanta-huit euros amb setanta-dos cèntims).  
3. Pertoca la imposició expressa de les costes causades en esta instància a la part demandada».  
  
I com que Heiko Putz es troba en parador desconegut, perquè li valga de notificació de forma deguda, estenc i firme este edicte.  
  
Dénia, 25 de març de 2015.- El secretari judicial: Alejandro Martínez García.
Diari Oficial de la Generalitat Valenciana


Sumari del DOGV 7584, del 03-08-2015 (2015/6769)

Informació pública de la versió inicial del pla general estructural, de l'estudi ambiental i territorial estratègic.
--------------------------------------------------------------------------------------------------------------------

### Dades del document

Número de DOGV
:   7584

Data del DOGV
:   03-08-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/6769


Data del document
:   15-07-2015

Organisme emissor
:   Ajuntament de Villagordo del Cabriel

Tipus de document
:   Anunci

Descriptors 

:   * Villargordo del Cabriel
    * administració local
    * pla d'urbanisme

Informació pública de la versió inicial del pla general estructural, de l'estudi ambiental i territorial estratègic. [2015/6769]  
El Ple de l'Ajuntament de Villargordo del Cabriel ha adoptat un acord, de data 21 d'abril de 2015, amb els termes següents:  
Primer. Sotmetre a informació pública la versió preliminar del Pla General Estructural de Villargordo del Cabriel i Avaluació Ambiental i Territorial Estratègica, mitjançant la publicació en Diari Oficial de la Comunitat Valenciana i en un mitjà de comunicació social de premsa escrita de gran difusió, i en la pàgina web municipal, posant la documentació a disposició del públic durant un termini de 60 dies hàbils per tal que puguen formular al·legacions i observacions; es poden aportar tot tipus de documentació o mitjans de prova que es consideren adients en el seu suport.  
Segon. Realitzar consultes a les administracions públiques afectades i a les persones interessades, en els termes que preveu el document de referència (document d'abast) així com a empreses subministradores en els termes de l'article 53.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge  
Tercer. Celebrar sessions explicatives obertes al públic sobre el contingut de l'ordenació futura i les alternatives presentades.  
Quart. Si, com a conseqüència d'informes i al·legacions, es pretenen introduir canvis substancials en la versió preliminar del pla, abans d'adoptar-los es comunicarà als interessats i es publicarà un anunci d'informació pública en el Diari Oficial de la Comunitat Valenciana, i es donarà audiència durant el termini de 20 dies, acompanyada dels informes i les al·legacions que sustenten la modificació proposada. En aquest període, s'admetran, per al seu examen i consideració, noves al·legacions referides als canvis proposats; es podran inadmetre les que reiteren arguments i redunden en aspectes prèviament informats.  
Cosa que es publica per a general coneixement.  
  
Villargordo del Cabriel a 15 juliol 2015.- L'alcalde: Francisco Nuévalos López.
Diari Oficial de la Generalitat Valenciana


Sumari del DOGV 7492, del 25-03-2015 (2015/2338)

Informació pública del projecte d'urbanització d'un tram del vial camí de l'Assud clau ZI de les normes subsidiàries.
---------------------------------------------------------------------------------------------------------------------

### Dades del document

Número de DOGV
:   7492

Data del DOGV
:   25-03-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/2338


Data del document
:   02-03-2015

Organisme emissor
:   Ajuntament de Novelda

Tipus de document
:   Anunci

Descriptors 

:   * Novelda
    * pla d'urbanisme
    * administració local

Informació pública del projecte d'urbanització d'un tram del vial camí de l'Assud clau ZI de les normes subsidiàries. [2015/2338]  
Per la Junta de Govern Local, de data 26 febrer de 2015, es va adoptar l'acord següent:  
Primer. Admetre a tràmit el projecte d'urbanització d'un tram del vial camí de l'Assut clau ZI de les normes subsidiàries de Novelda, promogut per la mercantil Intermarmor, SL.  
Segon. Sotmetre a informació pública el citat projecte, per mitjà de la publicació d'un edicte en un diari d'informació general editat a la Comunitat Valenciana i en el Diari Oficial de la Comunitat Valenciana, amb l'advertiment de la possibilitat de formular al·legacions en el termini de 20 dies hàbils a comptar de l'endemà de la publicació de l'edicte en el diari oficial esmentat, amb comunicació als titulars de drets afectats.  
El que es fa públic per a general coneixement.  
  
Novelda, 2 de març de 2015.- L'alcaldessa: M.ª Milagrosa Martínez Navarro.